Source: https://profesia.pravda.sk/zamestnanie/clanok/427467-odmenovanie-zamestnancov-na-co-mate-narok/
Timestamp: 2018-07-18 12:30:50+00:00
Document Index: 4954059

Matched Legal Cases: ['§ 119', '§ 119', '§ 37', '§ 119', '§ 121', '§ 121', '§ 122', '§ 123', '§ 124', '§ 96', '§ 96']

Odmeňovanie zamestnancov: Na čo máte nárok - Zamestnanie - Profesia - Pravda.sk
Zuzana Hlavačková, Pravda 26.04.2017 06:00
Odmeňovanie zamestnancov takzvanej súkromnej sféry upravujú ustanovenia Zákonníka práce v nadväznosti na zákon o minimálnej mzde. Základným princípom v úprave odmeňovania zamestnancov je princíp zmluvnej voľnosti pri vyjednávaní o mzdových podmienkach a princíp garancie minimálnej výšky niektorých mzdových nárokov.
Zamestnávateľ je povinný dohodnúť mzdové podmienky buď v pracovnej zmluve so zamestnancom, alebo v kolektívnej zmluve (§ 119 ods. 2 Zákonníka práce).
V rámci mzdových podmienok sa musia dohodnúť najmä formy odmeňovania zamestnancov, suma základnej zložky mzdy a ďalšie zložky plnení poskytovaných za prácu a podmienky ich poskytovania. (§ 119 ods. 3 Zákonníka práce.)
Uzavretie pracovnej zmluvy a dojednanie jej obsahu vrátane mzdových podmienok je právnym úkonom, ktorý sa musí urobiť slobodne a vážne, určite a zrozumiteľne, inak by bol takýto právny úkon neplatný. § 37 Občianskeho zákonníka.
Garancia minimálnej výšky mzdy
Mzda zamestnanca nesmie byť nižšia ako minimálna mzda ustanovená osobitným predpisom (§ 119 ods. 1 Zákonníka práce); nižšia ako suma minimálnej mzdy nemôže byť ani výška odmeny za prácu, vykonávanú na základe dohody o vykonaní práce, dohody o brigádnickej práci študentov alebo dohody o pracovnej činnosti.
Minimálna mzda pre rok 2017 je ustanovená nariadením vlády SR č. 280/2016 Z. z., ktorým sa ustanovuje suma minimálnej mzdy na rok 2017.vo výške 435 eur. Nariadenie vlády ďalej ustanovuje hodinovú minimálnu mzdu vo výške 2,500 eura.
Zákonníka práce ustanovuje, že ak nie je odmeňovanie zamestnancov dohodnuté v kolektívnej zmluve, zamestnávateľ je povinný zamestnancovi poskytnúť mzdu najmenej v sume minimálneho mzdového nároku určeného pre stupeň náročnosti práce príslušného pracovného miesta. Zamestnávateľ má povinnosť posúdiť náročnosť každého pracovného miesta podľa prílohy Zákonníka práce a priradiť mu stupeň náročnosti od 1 do 6. Za prácu zatriedenú do vyššieho stupňa náročnosti patrí zamestnancovi vyššia minimálna mzda. Platí to rovnako v prípade, ak je zamestnanec odmeňovaný mesačnou mzdou aj hodinovou mzdou.
mzda za neaktívnu časť pracovnej pohotovosti na pracovisku.
Za prácu nadčas patrí zamestnancovi podľa § 121 ods. 1 Zákonníka práce dosiahnutá mzda a mzdové zvýhodnenie najmenej v sume:
25 % jeho priemerného zárobku
Nárok na mzdové zvýhodnenie za prácu nadčas stráca zamestnanec v prípade, ak za ňu po dohode so zamestnávateľom čerpá náhradné voľno.
Nárok na mzdu a mzdové zvýhodnenie za prácu nadčas ani možnosť čerpať náhradné voľno za prácu nadčas nemá ten zamestnanec, ktorý už v dohodnutej výške mzdy má zohľadnenú prípadnú prácu nadčas. Okruh takýchto zamestnancov je taxatívne vymedzený v § 121 ods. 2 Zákonníka práce.
Takto je možné mzdové podmienky dohodnúť len:
s vedúcim zamestnancom v priamej riadiacej pôsobnosti štatutárneho orgánu alebo člena štatutárneho orgánu
Ak zamestnanec pracuje v deň sviatku, má okrem dosiahnutej mzdy právny nárok na mzdové zvýhodnenie najmenej vo výške 50 % svojho priemerného zárobku. (§ 122 Zákonníka práce.)
Nočná práca je práca vykonávaná v čase medzi 22. a 6. hodinou. Za prácu v tomto časovom intervale patrí zamestnancovi v zmysle § 123 ods. 1 Zákonníka práce okrem dosiahnutej mzdy aj mzdové zvýhodnenie za nočnú prácu vo výške najmenej 20 % minimálnej mzdy v eurách za hodinu.
Zamestnancovi patrí mzdová kompenzácia za sťažený výkon práce pri rizikových prácach v prostredí, kde pôsobia faktory pracovného prostredia (chemické faktory, karcinogénne a mutagénne faktory, biologické faktory, prach, fyzikálne faktory ako hluk, vibrácie, ionizujúce žiarenie), za podmienky, že pri ich výkone sa vyžaduje, aby používal na zníženie zdravotného rizika osobné ochranné pracovné prostriedky. (§ 124 Zákonníka práce).
Minimálna výška mzdovej kompenzácie za sťažený výkon práce je vo výške najmenej 20 % minimálnej mzdy v eurách za hodinu.
Zamestnávateľ môže ako dobrovoľné plnenie poskytovať mzdovú kompenzáciu za sťažený výkon práce aj pri pôsobení iných vplyvov, ktoré zamestnancovi sťažujú prácu, prípadne ho pri práci negatívne ovplyvňujú. V takom prípade nie je zákonom ustanovená minimálna výška mzdovej kompenzácie pre zamestnávateľa záväzná.
Náhrady mzdy za neaktívnu časť pracovnej pohotovosti mimo pracoviska
O pracovnú pohotovosť ide v prípade, ak sa zamestnanec v čase mimo svojho pracovného času zdržiava po určený čas na dohodnutom mieste a je pripravený na výkon práce podľa pracovnej zmluvy. Čas, keď zamestnanec čaká na výkon práce, ale prácu ešte nevykonáva, je neaktívnou časťou pracovnej pohotovosti. Pohotovosť nariaďuje, prípadne so zamestnancom dohodne, zamestnávateľ. (§ 96 Zákonníka práce.)
Za čas neaktívnej časti pracovnej pohotovosti mimo pracoviska má zamestnanec nárok na náhradu najmenej vo výške 20 % hodinovej minimálnej mzdy.
Za čas neaktívnej časti pracovnej pohotovosti na pracovisku patrí zamestnancovi mzda vo výške pomernej časti základnej zložky mzdy. (§ 96 Zákonníka práce).
v sobotu alebo v nedeľu,
alebo poskytovanie rôznych druhov prémií, prípadne iných motivačných zložiek mzdy (napr. tzv. trinásteho platu).,
Zdroj: ministerstvo práce a sociálnych vecí SR
#odmeňovanie #mzda #plat #Práca a kariéra #zamestnanie